b'\n_START_ARTICLE_\nIndre Wijdefjorden nasjonalpark\n_START_SECTION_\nGeografi, landskap, geologi\n_START_PARAGRAPH_\nP\xc3\xa5 begge sidene av det indre l\xc3\xb8p av Wijdefjorden finnes h\xc3\xb8yarktiske steppeomr\xc3\xa5der, som preges av grasaktige arter, sterk t\xc3\xb8rke, alkalisk jord med saltutfellinger i overflaten, og store arealer dominert av \xc3\xa5pen mineraljord._NEWLINE_H\xc3\xb8yarktisk steppevegetasjon er ikke kjent fra andre steder i den europeiske delen avArktis, og tilsvarende vegetasjon er ikke tidligere vernet innenfor de eksisterende verneomr\xc3\xa5dene p\xc3\xa5 Svalbard.\n_START_SECTION_\nFlora og fauna\n_START_PARAGRAPH_\nOmr\xc3\xa5det har en helt spesiell geografisk unik botanikk og flora. Inklusive den h\xc3\xb8yarktiske fuglefjellsvegetasjonen er omr\xc3\xa5det helt unikt i Svalbards vegetasjon. Dette er kanskje Europas eneste h\xc3\xb8yarktiske steppe-vegetasjon, med bl.a sabinegras og svalbardgras. Vi finner en rekke plantearter som er sjeldne for Svalbard og i europeisk sammenheng \xe2\x80\x93 for eksempel stepper\xc3\xb8yrkvein, som ikke tidligere er kjent fra Europa. Andre sjeldne arter er svalbardsaltgras, tidligere bare kjent fra Kongsfjorden, en av to forekomster av  sm\xc3\xa5s\xc3\xb8te p\xc3\xa5 Svalbard, og myrtust som ellers bare kjennes tre andre steder p\xc3\xa5 \xc3\xb8ygruppen.\n_START_SECTION_\nKulturminner\n_START_PARAGRAPH_\nDet er lite kulturminner i omr\xc3\xa5det.\n_START_SECTION_\nForvaltning og bruk av omr\xc3\xa5det\n_START_PARAGRAPH_\nDet er en fangststasjon p\xc3\xa5 Austfjordneset. Herfra drives jakt p\xc3\xa5 rein, sel, rype og g\xc3\xa5s, og dessuten fangst av fjellrev. _NEWLINE_Wijdefjorden er generelt langt mindre p\xc3\xa5virket av aktivitet enn andre fjorder p\xc3\xa5 Svalbard. Omr\xc3\xa5det ligger utenfor Forvaltningsomr\xc3\xa5de 10, s\xc3\xa5 det er full melde- og forsikringsplikt ved ferdsel i omr\xc3\xa5det.'